**Ministru kabineta noteikumu projekta** **"Grozījumi Ministru kabineta 2014.gada 11.februāra noteikumos Nr.95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts "Grozījumi Ministru kabineta 2014.gada 11.februāra noteikumos Nr.95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām"" (turpmāk – noteikumu projekts) ir izstrādāts saskaņā ar likuma "Par nodokļiem un nodevām" 28.1panta ceturto daļu un pamatojoties uz Ministru prezidenta 2014.gada 13.marta rezolūciju Nr.90/TA-160 TA-2850 (2013.), ņemot vērā Latvijas Tirgotāju asociācijas 2014.gada 5.marta vēstulē Nr. Ak-030501, Latvijas Tirdzniecības un rūpniecības kameras 2014.gada 10.marta vēstulē Nr.2014/180 un SIA "Latvijas tirgotāju kooperācijas "AIBE"" 2014.gada 10.marta vēstulē Nr.02.2014./24 izteiktos viedokļus. Ministru kabineta 2014.gada 11.februāra sēdē (prot. Nr.8, 25.§) tika dots uzdevums steidzami organizēt starpinstitūciju sanāksmi noteikumu apspriešanai. Sanāksmē tika panākta vienošanās par Ministru kabineta 2014.gada 11.februāra noteikumu Nr.95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām" (turpmāk – noteikumi) tiesību normu precizēšanu, kas ir noteikumu projekta izstrādāšanas mērķis. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumi stājās spēkā 2014.gada 9.aprīlī. Ar noteikumu spēkā stāšanos ir ieviestas stingrākas tehniskās prasības hibrīda kases aparātiem un kases sistēmām. Hibrīda kases aparātus vai kases sistēmas, kas ir atbilstošas noteikumu prasībām, nodokļu un citu maksājumu aprēķināšanai un uzskaitei ir jāsāk lietot ne vēlāk kā 2016.gada 1.janvārī (ar Ministru kabineta 2015.gada 26.maija noteikumiem Nr.253 "Grozījumi Ministru kabineta 2014.gada 11.februāra noteikumos Nr.95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām"" termiņš no 2015.gada 1.jūlija tika pagarināts līdz 2016.gada 1.janvārim).  Vairākas nevalstiskās organizācijas – Latvijas Tirgotāju asociācija, Latvijas Tirdzniecības un rūpniecības kamera, SIA "Latvijas tirgotāju kooperācija "AIBE"" un Latvijas Kases aparātu un sistēmu apkalpojošo dienestu, tirgotāju un ražotāju asociācija – ir paudušas viedokli, ka noteikumi ir sarežģīti un šobrīd spēkā esošā redakcija nav saprotama gan tirdzniecības nozares uzņēmumiem, gan apkalpojošajiem dienestiem, kas veic kases aparātu, hibrīda kases aparātu, kases sistēmu, specializēto ierīču un iekārtu (turpmāk – EKA) apkalpošanu. Ir uzsvērts noteikumos izmantoto tehnisko terminu skaidrojumu un definīciju (tostarp aprēķinu algoritmu) trūkums, kas var palielināt risku, ka pieņemtais tiesību akts tiks pretrunīgi traktēts, kā arī noteikumu ieviešanas un pārejas mehānisma neskaidrs tiesiskais regulējums.  Biedrība "Latvijas Informācijas un komunikācijas tehnoloģijas asociācija" īpaši uzsvēra, ka hibrīda kases aparāta un kases sistēmas jaunieviestajām tehniskajām prasībām jābūt skaidri saprotamām, lai sasniegtu noteikumu pieņemšanas mērķus – mazināt ēnu ekonomiku, ierobežojot iespēju iejaukties nodokļu un citu maksājumu reģistrēšanas elektronisko ierīču un iekārtu programmatūrā, lai slēptu vai samazinātu ar nodokļiem un nodevām apliekamo objektu, veicinot godīgas uzņēmējdarbības vides attīstību.  Pēc noteikumu spēkā stāšanās tika organizētas vairākas tikšanās ar nevalstisko organizāciju pārstāvjiem, kuru laikā tika identificētas neskaidrās tehniskās prasības.  Valsts ieņēmumu dienests kontroles pasākumos ir konstatējis vairākus veidus, kurus negodprātīgi komersanti izmanto, lai samazinātu ar nodokļiem apliekamo bāzi, piemēram:  - nepamatota darījumu anulēšana tā reģistrēšanas brīdī;  - nepamatota jau reģistrētu darījumu anulēšana;  - mācību režīmu izmantošana;  - čeku kopiju masveida izsniegšana;  - reģistrēto darījumu (čeku) datubāzu glabāšana ārpus Latvijas Republikas teritorijas;  - tehniskajā dokumentācijā netiek iekļauta informācija par integrētajām papildu sistēmām (datoriem un serveriem), kurās tiek uzkrāti realizācijas dati;  - programma nodrošina, ka pārskatos netiek rādīti labojumi vai mācību režīma lietošana;  - pievienotās vērtības nodokļa likmju nepamatota maiņa;  - izmantotas datu koriģēšanas programmas.  Atbilstoši Valsts ieņēmumu dienesta apkopotajiem statistikas rādītājiem konstatēts, ka veiktajās tematiskajās pārbaudēs 2014.gadā pārkāpumi, kas saistīti ar EKA izmantošanu, ir 71 %, 2013.gadā – 70 %, bet 2012.gadā – 68 % no kopējā veiktā pārbaužu skaita. Tāpat pārbaužu gaitā ir konstatēti pārkāpumi EKA ekspluatācijas noteikumu ievērošanā, kas liecina par iejaukšanos EKA. 2014.gadā šādi pārkāpumi ir 52 %, 2013.gadā – 45 %, bet 2012.gadā – 43 % no kopējā veiktā pārbaužu skaita.  Tādējādi par nepieciešamību noteikumos noteikt stingrākas tehniskās prasības liecina ilgstoši novērojama tendence palielināties EKA izmantošanas kārtības neievērošanas īpatsvaram un tendencei palielināties to konstatēto pārkāpumu īpatsvaram, kas liecina par iejaukšanos EKA, lai samazinātu budžetā maksājamo nodokļa summu.  Noteikumu projekta izstrādāšanas mērķis ir noteikumu tehnisko prasību precizēšana, novēršot pārprotamu normatīvo traktējumu.  Noteikumu projektā ir iekļautas šādas tiesību normas:  - papildināts noteikumu 2.punkts, kas reglamentē vispārīgus jautājumus, nosakot, ka ar EKA reģistrē samaksu, kas saņemta par darījumiem skaidrā naudā, ar maksājumu kartēm, viedkartēm vai citiem maksājuma apliecinājumiem (piemēram, dāvanu kartēm, čekiem, taloniem), izveidojot dokumentus elektroniskā formā un nodrošinot nodokļu un citu maksājumu aprēķināšanu un uzskaiti;  - precizēts noteikumu 8.punkts, paredzot, ka kases aparātā, hibrīda kases aparātā un kases sistēmā nedrīkst atrasties ar kases aparāta nodrošināšanu nesaistīta datortehnikas aparatūra vai programmnodrošinājums, kas nav aprakstīts dokumentācijā;  - noteikumu 20.punkts ir precizēts, paredzot tieši kādas kases aparāta, hibrīda kases aparāta un kases sistēmas komponentes, uzliekot plombas, ir aizsargājamas pret nesankcionētu piekļuvi ar Valsts ieņēmumu dienestā saņemto numurēto stingrās uzskaites plombu (turpmāk – plomba). Papildus noteikumu projektā ir iekļautas tiesību normas, kas paredz, ka plombu līmē uz fiskālās atmiņas moduļa un energoneatkarīgās atmiņas, ja tai nav izgatavotāja piešķirta identifikācijas (seriālā) numura.  Noteikumu projektā tiesību normas, kas sniedz kases aparāta, hibrīda kases aparāta un kases sistēmas aprakstu, sadalītas divos blokos – pirmajā blokā sniegta precizēta definīcija un otrajā blokā konkretizētas izvirzāmās tehniskās prasības.  Noteikumu projekta 4.punktā ietvertajā noteikumu 4.1, 4.2, 4.3 un 4.4punktā ir definēti kases aparātu veidi pēc to tehniskā aprīkojuma (papīra vai elektroniskā kontrollente, fiskālās atmiņas moduļa) esības. Tie kases aparāti ar papīra vai elektronisko kontrollenti, kam ir fiskālās atmiņas modulis, ir saslēdzami ar datoru.Kases aparātam ir jānodrošina informācijas (nodokļu un citu maksājumu un darījumu reģistrēšana un reģistrēto darījumu kopsummas naudas izteiksmē) saglabāšana un uzkrāšana tā energoneatkarīgajā atmiņā vai fiskālās atmiņas modulī.  Kases aparāta definīcija ir precizēta, lai:   1. izslēgtu maldinošu priekšstatu par iespējamību savienot vai pieslēgt citu ierīci; 2. konkretizētu, ka kases aparāta tehniskās komponentes nav atvienojamas vai, atvienojot kādu no komponentēm, tas vairs nenodrošina darījumu reģistrēšanu;   3) noteiktu, ka kases aparāts, nodrošinot nodokļu un citu maksājumu aprēķināšanu un uzskaiti, nav saistīts ar citas ierīces darbību.  Noteikumu projekta 5.punktā ietvertajā noteikumu 5.punktā ir precizēta hibrīda kases aparāta definīcija, nosakot, ka tā ir specializēta datorsistēma, kas nodrošina nodokļu un citu maksājumu un darījumu reģistrēšanu un apstrādi ar tajā iebūvētu programmatūru, saglabā un uzkrāj tos energoneatkarīgajā atmiņā, nodrošinot dokumentu un pārskatu izdrukāšanu un reģistrēto darījumu kopsummas naudas izteiksmē saglabāšanu hibrīda kases aparāta energoneatkarīgajā atmiņā un fiskālās atmiņas modulī.  Noteikumu projekta 7.punktā ietvertajā noteikumu 6.punktā ir precizēta kases sistēmas definīcija, nosakot, ka kases sistēma ir specializēta datorsistēma, kas nodrošina nodokļu un citu maksājumu un darījumu reģistrēšanu un apstrādi ar tajā esošo programmatūru, nodrošinot dokumentu un pārskatu izdruku, kā arī reģistrētās darījumu kopsummas naudas izteiksmē saglabāšanu un uzkrāšanu tās energoneatkarīgajā atmiņā un fiskālās atmiņas modulī.  Noteikumi ir papildināti ar 6.2punktu, kurā ir ieviests jauns jēdziens **"**integrēta informācijas sistēma**"**, kas ir patstāvīgi funkcionējoša informācijas sistēma, kurai ir savs datu nesējs un funkcionāli uzdevumi. Tehnisku iemeslu dēļ no kases sistēmas izdalīta sistēmas daļa nav integrēta informācijas sistēma. Integrētu informācijas sistēmu var apkalpot lietotājs, taču integrēto sistēmu darbībai ir jābūt aprakstītai atsevišķā dokumentācijā un tā ir jāreģistrē Valsts ieņēmumu dienestā pirms šādas integrētas sistēmas integrācijas un lietošanas ar kases aparātu ar elektronisko kontrollenti un fiskālās atmiņas moduli, hibrīda kases aparātu un kases sistēmu.  Hibrīda kases aparātam un kases sistēmai ir fiskālās atmiņas modulis (noteikumu 10.punktā ir noteiktas fiskālās atmiņas modulim izvirzāmās prasības, savukārt noteikumu 10.1punktā uzskaitīta tajā ierakstāmā informācija) un energoneatkarīgā atmiņa (tās prasības ir noteiktas noteikumu 11.punktā).  Atbilstoši noteikumu projekta 12.punktā ietvertajam noteikumu 8.1punktam gan hibrīda kases aparātam, gan kases sistēmai ir jānodrošina noteiktās informācijas veselums (pilnīgas un nemainītas informācijas saglabāšana), kā arī aizsardzība pret nesankcionētu pieeju un lietotāja darbinieku autentifikācija.  Saskaņā ar noteikumu projekta 9.punktā ietverto noteikumu 7.punktu hibrīda kases aparātu un kases sistēmu noteiktajiem datiem ir jāveido rezerves dati tā, lai no tiem un Valsts ieņēmumu dienestā iesniegtās reģistrētās programmatūras varētu atjaunot pilnībā darbspējīgu hibrīda kases aparātu vai kases sistēmu ar datiem, kuriem konkrētā rezerves kopija tika izveidota.  Ar noteikumu projektu paredzēts precizēt noteikumu 12.punktā noteiktās prasības reģistrētām programmām (programma, kas jāiesniedz Valsts ieņēmumu dienestā, reģistrējot hibrīda kases aparāta vai kases sistēmas jaunu modeli (modifikāciju)), kā arī noteikt to funkcijas (noteikumu projekta 17.punkts). Noteikumi tiek papildināti ar noteikumu projekta 18.punktā iekļautām tiesību normām, kas nosaka kases aparāta ar elektronisko kontrollenti un fiskālās atmiņas moduli, hibrīda kases aparāta un kases sistēmas reģistrētās programmas prasības.  Noteikumu projekta 18.punktā ir iekļauta tiesību norma par iespēju apkalpojošam dienestam izveidot virtuālo mašīnu (pamatmašīnas un ar to funkciju nodrošināšanu saistīto iekārtu funkcionālu modeli, ko izmanto, lai modelētu iedomātas datorsistēmas funkcionēšanu ar citas reālas datorsistēmas palīdzību, kurai ir tā pati arhitektūra, kas virtuālajai mašīnai, bet ir citāda konfigurācija) un nodot EKA lietotāja rīcībā tādā vizualizācijas platformā, kas nepieļauj iespēju virtuālajai mašīnai komunicēt ar fiziskajiem komunikācijas portiem un tiem pieslēgtām perifērijas iekārtām.  Noteikumu projekta 51.punktā ietvertajā noteikumu 31.1punktā precizēta nepieciešamā informācija, no kuras kases aparāta ar fiskālās atmiņas moduli, hibrīda kases aparāta un kases sistēmas katrai dokumentu izdrukai būs jāaprēķina *Hash* *SHA-1* vai *SHA-256* kontrolsumma atbilstoši "Secure Hash Standard (SHS) (FIPS PUB 180-4)" standartam.  Noteikumu projekta 56.punktā ir iekļauta tiesību normu, kas atļauj degvielas uzpildes stacijās, kuras nodrošina visu periodā lietoto degvielas viena litra cenu atainošanu Z pārskatā, konkrēti norādot periodu, no kura līdz kuram cena ir bijusi spēkā, viena litra degvielas cenu mainīt, neizdrukājot Z pārskatu.  Noteikumu projektā mainīta noteikumu 1. un 2.pielikuma *XML (XSD)* formāta datnes shēma, kā arī noteikumi ir papildināti ar 3. pielikumu, kurā ir sniegta *CSV* formāta datnes shēma un 4. pielikumu. Ja kontroles dati hibrīda kases aparātā un kases sistēmā ir izveidoti *CSV* formātā, nodokļu maksātājam jānodrošina datu konvertēšana *XML* formātā pēc Valsts ieņēmumu dienesta amatpersonas pieprasījuma par pārbaudei nepieciešamo laikposmu. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums skar:   1. nodokļu maksātājus, kas veic saimniecisko darbību un par darījumiem saņemto samaksu reģistrē kases aparātos un kases sistēmās.   Pēc Valsts ieņēmumu dienesta provizoriskiem datiem 40 976 kases aparātus un 2 818 kases sistēmas lieto 28 160 (88 %) nodokļu maksātāji, kam vidējo veikto piegāžu un (vai) sniegto pakalpojumu nodokļu maksātāja vai nodokļu maksātāja konkrētā struktūrvienībā veikto darījumu kopējā vērtība, kas reģistrēta, izmantojot nodokļu maksātāja vai visas konkrētajā struktūrvienībā reģistrētās nodokļu un citu maksājumu reģistrēšanas elektroniskās ierīces un iekārtas, iepriekšējo 12 mēnešu laikā (turpmāk – apgrozījuma lielums) nepārsniedz 200 000 *euro*. Šī nodokļu maksātāju grupa pielāgos esošos kases aparātus un kases sistēmas, kas atbilst noteikumu un noteikumu projekta prasībām.  3 314 (10 %) nodokļu maksātājiem, kas lieto 9 818 kases aparātus un 4 026 kases sistēmas un kuriem vidējais struktūrvienības apgrozījuma lielums ir no 200 000 *euro* līdz 1 500 000 *euro*,būs jāsāk lietot hibrīda kases aparāti vai jāpielāgo kases sistēmas, kas atbilst noteikumu un noteikumu projekta prasībām.  Savukārt 683 (2 %) nodokļu maksātājiem, kas lieto 2 455 kases aparātus un 3 256 kases sistēmas un kuriem vidējais struktūrvienības apgrozījuma lielums ir no 1 500 000 *euro*,būs jāsāk lietot jaunas kases sistēmas un jāpielāgo esošās kases sistēmas, kas atbilst noteikumu un noteikumu projekta prasībām;   1. 109 Valsts ieņēmumu dienesta vienotajā datubāzē (reģistrā) reģistrētos kases aparātu un kases sistēmu apkalpojošos dienestus.   Noteikumu projekts ietekmēs reģionālo maršrutu pārvadātājus (maršrutos tiek izmantoti 1402 autobusi; dzelzceļa pārvadājumos tiek izmantoti 40 kases aparāti dīzeļvilcienos, 120 kases aparāti elektrovilcienos, kā arī kases aparāti 100 dzelzceļa kasēs). Pilsētu pārvadājumos tiek izmantoti 1091 sabiedriskā transporta līdzekļi.  Noteikumu projekta tiesiskais regulējums ietekmē arī Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Pēc Valsts ieņēmumu dienesta provizoriskiem datiem noteikumos un noteikumu projektā paredzētā tiesiskā regulējuma ieviešanas izmaksas:   1. 3 998 nodokļu maksātājiem, kas sāks lietot 9 818 hibrīda kases aparātus (katrs izmaksā aptuveni no 305 līdz 510 *euro*), kopā no 2 994 490 līdz 5 007 180 *euro*; 2. 616 nodokļu maksātājiem, kas sāks lietot 2 455 jaunas kases sistēmas (katra izmaksā no 490 līdz 980 *euro*), kopā no 1 202 950 līdz 2 405 900 *euro*; 3. 1 477 nodokļu maksātājiem, kas pielāgos 10 100 esošas kases sistēmas (katra izmaksā no 330 līdz 605 *euro*), kopā no 3 333 000 līdz 6 110 500 *euro*; 4. 2 748 nodokļu maksātājiem, kas lieto 3 577 EKA ar elektronisko kontrollenti (katrs izmaksā no 70 līdz 168 *euro*), kopā no 250 390 līdz 600 936 *euro*. |
| 3. | Administratīvo izmaksu monetārs novērtējums | Noteikumu projekts šo jomu neskar |
| 4. | Cita informācija | Ministru kabineta 2014.gada 11.februāra noteikumos Nr.96 "Nodokļu un citu maksājumu reģistrēšanas elektronisko ierīču un iekārtu lietošanas kārtība" un izstrādātajā šo noteikumu grozījumu projektā ir noteikts normatīvais regulējums attiecībā uz lietošanas kritērijiem hibrīda kases aparāta vai kases sistēmas lietošanas uzsākšanai |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 78506205 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 78506205 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 78506205 | 0 | 0 | 2385500 | 0 |
| 2.1. valsts pamatbudžets | 78506205 | 0 | 0 | 2385500 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | -2385500 | 0 |
| 3.1. valsts pamatbudžets | 0 | 0 | 0 | -2385500 |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Satiksmes ministrijas aprēķiniem kopējās izmaksas reģionālo un pilsētu pasažieru sabiedriskā transporta pārvadātājiem sastādīs vismaz 2 385 500 *euro*.  Izmaksas reģionālo maršrutu pārvadātājiem sastādīs vismaz 1 840 000 *euro*:  1) Reģionālo maršrutu autobusu pārvadātāju izmaksas saistībā ar kases aparātu nomaiņu un attiecīgo programmu maiņu varētu sastādīt vismaz 710 000 *euro* (pašlaik reģionālajos maršrutos tiek izmantoti 1402 autobusi, ar kases aparātu nomaiņu un programmu uzlabojumiem saistītās izmaksas uz vienu autobusu aptuveni 500 *euro)*;  2) Dīzeļvilcienos būs nepieciešama visu esošo 40 kases aparātu nomaiņa, kā arī būs jāievieš kases aparāti visos elektrovilcienos (ievērojot vilcienu specifiku viena kases aparāta izmaksas var sasniegt 1500 *euro*, nepieciešami 120 kases aparāti). Izmaksas saistībā ar kases aparātu nomaiņu sastāda 180 000 *euro*;  3) Būs nepieciešams veikt izmaiņas 100 dzelzceļa kasēs un izmaksas tiek novērtētas 5% apmērā no naudas apgrozījuma kasēs gadā (apmēram 18 500 000 *euro*), kas orientējoši sasniegs 950 000 *euro*.  Latvijas pilsētu izmaksas saistībā ar kases aparātu nomaiņu un attiecīgo programmu maiņu varētu sastādīt vismaz 545 500 *euro* (pašlaik Latvijas pilsētās tiek izmantoti 1091 sabiedriskā transporta līdzekļi, ar kases aparātu nomaiņu un programmu uzlabojumiem saistītās izmaksas uz vienu transportlīdzekli aptuveni 500 *euro*). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Satiksmes ministrija jaunās politikas iniciatīvas pieprasījumu zaudējumu segšanai sabiedriskā transporta pakalpojumu sniedzējiem (jaunu kases aparātu iegādei reģionālo un pilsētas pārvadātājiem) iesniegs 2017.gada valsts budžeta projekta un vidējā termiņa valsts budžeta 2017.-2019.gadam sagatavošanas procesā izskatīšanai Ministru kabinetā atbilstoši valsts budžeta finansiālām iespējām. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projektu ir nepieciešams virzīt vienlaikus ar izstrādāto Ministru kabineta 2014.gada 11.februāra noteikumu Nr.96 "Nodokļu un citu maksājumu reģistrēšanas elektronisko ierīču un iekārtu lietošanas kārtība" grozījumu projektu. Minētais grozījumu projekts ir sagatavošanas stadijā. Par minēto noteikumu projekta izstrādi atbildīga ir Finanšu ministrija. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | | Noteikumu projektā ir noteiktas kases aparātu, hibrīda kases aparātu, kases sistēmu, specializēto ierīču un iekārtu tehniskās prasības, tādējādi noteikumu projekts ir jāsaskaņo ar Eiropas Komisiju un Eiropas Savienības dalībvalstīm atbilstoši Eiropas Parlamenta un Padomes 1998.gada 22.jūnija Direktīvai 98/34/EK, ar ko nosaka informācijas sniegšanas kārtību tehnisko standartu un noteikumu jomā, un Eiropas Parlamenta un Padomes 1998.gada 20.jūlija Direktīvai 98/48/EK, ar kuru groza Direktīvu 98/34/EK, ar ko nosaka informācijas sniegšanas kārtību tehnisko standartu un noteikumu jomā | |
| 2. | Citas starptautiskās saistības | | | Nav | |
| 3. | Cita informācija | | | Nav | |
| **1.tabula**  **Tiesību akta projekta atbilstība ES tiesību aktiem** | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | | Noteikumu projekts ir jāsaskaņo ar Eiropas Komisiju un Eiropas Savienības dalībvalstīm atbilstoši Eiropas Parlamenta un Padomes 1998.gada 22.jūnija Direktīvai 98/34/EK, ar ko nosaka informācijas sniegšanas kārtību tehnisko standartu un noteikumu jomā, un Eiropas Parlamenta un Padomes 1998.gada 20.jūlija Direktīvai 98/48/EK, ar kuru groza Direktīvu 98/34/EK, ar ko nosaka informācijas sniegšanas kārtību tehnisko standartu un noteikumu jomā.  Atbilstoši Ministru kabineta 2010.gada 23.februāra instrukcijai Nr.1 "Kārtība, kādā valsts pārvaldes iestādes sniedz informāciju par tehnisko noteikumu projektiem" noteikumu projekts 201\_.gada \_\_\_\_\_\_\_\_\_\_\_\_\_\_\_ tika nosūtīts Eiropas Komisijai saskaņošanai. | | |
| Cita informācija | | | Nav | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | | Projekts šo jomu neskar |
| A | | B | | | C |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, lūdzot nevalstiskā sektora pārstāvjiem izteikt savus viedokļus |
| 2. | Sabiedrības līdzdalība projekta izstrādē | Noteikumu projekta izstrādē tika iesaistītas nozaru asociācijas – Latvijas Tirgotāju asociācija, Latvijas Darba devēju konfederācija, Latvijas Degvielas tirgotāju asociācija, Latvijas Pārtikas tirgotāju asociācija, Latvijas Tirdzniecības un rūpniecības kamera, Degvielas tirgotāju un ražotāju savienība, Latvijas Kases aparātu un sistēmu apkalpojošo dienestu, tirgotāju un ražotāju asociācija, Latvijas Informācijas un komunikācijas tehnoloģijas asociācija |
| 3. | Sabiedrības līdzdalības rezultāti | Nevalstiskā sektora pārstāvji ir izteikuši priekšlikumus un papildinājumus par noteikumu projektu. Izteiktie priekšlikumi ir izvērtēti un apspriesti ar priekšlikuma sniedzējiem. Izteiktie priekšlikumi un papildinājumi daļēji ir ņemti vērā |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Netiek radīta jauna pārvaldes funkcija un izveidota jauna institūcija, nav nepieciešama esošu institūciju likvidācija vai reorganizācija |
| 3. | Cita informācija | Nav |

Finanšu ministra vietā

iekšlietu ministrs - R. Kozlovskis

28.07.2015. 13.30

3044

Ābola

67122037, [Kristine.Abola@vid.gov.lv](mailto:Kristine.Abola@vid.gov.lv)